Etenduse jooksul ikka tuletasin endale meelde, et lavastaja on Kalju Komissarov, see fakt tahtis muudkui ununeda. Kuigi ma pole peaaegu üldse tema lavastusi näinud, kuid vähese nähtu-kuuldu põhjal saab väita, et Komissarov hindab väga terviklikkust, sihipärasust ja suurust. "Cyrano de Bergerac" on oma ülesehituselt massiivselt väiksemaks ahenev ja lavastuse käigus saab lugu korralikult ära jutustatud. Minu jaoks jäi küsitavaks see, miks oli lavastusse toodud kõik Rakvere Teatri näitlejad, kas selleks et kõigile  võimaldada osa ühes teatri suuretenduses? Esimeses stseenis oli linnarahva melu tekitamiseks kaasatud terve lavatäis tegelasi, kes lõppude lõpuks polnud etenduse jaoks olulised ning viimase (kolmanda) vaatuse ajal ei viibinud nad enam teatriski, et kummardama tulla.